কারুরে পদপিষ্টের ঘটনায় মৃতের সংখ্যা বেড়ে দাঁড়াল ৪১

ওয়েব ডেস্ক: শনিবার তামিলনাড়ুর (Tamilnadu) কারুরে অভিনেতা বিজয়ের (Vijay) রাজনৈতিক মিছিলে ঘটে গিয়েছিল ভয়াবহ ঘটনা। পদপিষ্ট (Stampede) হয়ে মৃত্যু (Death) হয়েছে অনেকের। সেই সংখ্যা লাফিয়ে লাফিয়ে আরও বাড়ছে। আর এবার মৃতের সংখ্যা বেড়ে দাঁড়াল ৪১। পদপিষ্টের ঘটনাকে নিছক কোনও দুর্ঘটনা বলতে মানতে নারাজ বিজয় (Vijay)। ঘটনায় বিজয় ‘ষড়যন্ত্র’-এর অভিযোগ তুলে মাদ্রাজ হাইকোর্টের দ্বারস্থ হয়েছেন তিনি ও তাঁর দল।

রবিবার সকালে হাসপাতালে গিয়ে আহতদের সঙ্গে দেখা করেন মুখ্যমন্ত্রী স্ট্যালিন (M K Stalin)। মৃতদের পরিবার পিছু ১০ লক্ষ টাকা আর্থিক সাহায্যের কথা ঘোষণা করেন তিনি। পাশাপাশি আহতদের চিকিৎসার জন্য ১ লক্ষ টাকা দেওয়া হবে বলে জানিয়েছেন তিনি।

অন্যদিকে, এই ঘটনায় তামিলনাড়ুর মুখ্যমন্ত্রী এম কে স্ট্যালিনকে ফোন করেছিলেন কংগ্রেস নেতা রাহুল গান্ধী (Rahul Gandhi)। ঘটনায় শোকপ্রকাশ করে মুখ্যমন্ত্রীর সঙ্গে কথা বলেন তিনি। একই সঙ্গে বিজয়কেও ফোন করে মৃতদের প্রতি সমবেদনা জানিয়েছেন। এক্স হ্যান্ডলে মুখ্যমন্ত্রী স্ট্যালিন লিখেছেন, ‘রাহুল গান্ধীর ফোন এবং আন্তরিক উদ্বেগের জন্য ধন্যবাদ।’

সরকারি তথ্যের মোটে, দুর্ঘটনায় মোট মৃতের মধ্যে ১৮ জন মহিলা, ১৩ জন পুরুষ, ৫ জন কিশোরী এবং ৫ জন কিশোর রয়েছে। দুর্ঘটনায় এক ২ বছরের বাচ্চারও মৃত্যু হয়েছে।

আরও পড়ুন: বানভাসি মহারাষ্ট্র! ভারী বৃষ্টিতে প্রাণ গেল ১০ জনের, উদ্ধার ১১,৮০০ জনেরও বেশি

এই দুর্ঘটনা নিয়ে বিজয়(Vijay) সমাজমাধ্যমে লিখেছেন, ‘এই ঘটনায় আমি শোকপ্রকাশ করার ভাষা খুঁজে পাচ্ছি না। ঘটনায় যাঁদের প্রাণ গিয়েছে তাঁদের পরিবারের প্রতি সমবেদনা জানাই। আহতদের দ্রুত সুস্থ কামনা করি।’ মৃতদের পরিবারকে ২০ লাখ টাকা এবং আহতদের ২ লাখ টাকা ক্ষতিপূরণ দেওয়ার ঘোষণা করেছে তিনি নিজে। পাশাপাশি প্রধানমন্ত্রী নরেন্দ্র মোদী মৃতের পরিবারকে ২ লাখ টাকা এবং আহতদের ৫০,০০০ টাকা আর্থিক সাহায্যের কথা ঘোষণা করেছেন।

উল্লেখ্য, শনিবার তামিলনাড়ুর কারুরে অভিনেতা বিজয়ের রাজনৈতিক মিছিলে ভয়াবহ দুর্ঘটনা নাড়িয়ে দিয়েছে গোটা দেশ। জানা যাচ্ছে, এই সভাস্থলে ১০ হাজার মানুষ আসতে পারেন বলে অনুমান করেছিল কর্তৃপক্ষ। তবে বাস্তবে দেখা যায়, সেখানে ২৭ হাজারের বেশি মানুষ ভিড় জমিয়েছেন। বিজয়ের অপেক্ষায় সকাল থেকে এত মানুষ হাজির হলেও, বিজয় এসে পৌঁছন সন্ধ্যা ৭টায়। বিজয় সেখানে প্রবেশ করার পর ভাষণ দিতে শুরু করলে সামনের দিকে এগিয়ে আসতে থাকে জনতা। মুহূর্তে মধ্যে পরিস্থিতি গুরুতর আকার নেয়। ভিড়ের চাপে অজ্ঞান হয়ে পড়েন বহু মানুষ। এই ঘটনায় এখনও পর্যন্ত মৃত্যু হয়েছে ৪১ জনের, আহত হন আরও শতাধিক।

অভিযোগ উঠেছে সেদিন দুর্ঘটনার সময় সাধারণ মানুষের প্রতি চরম অমানবিক আচরণ করেছিলেন বিজয়। সকাল থেকে সাধারণ মানুষের অপেক্ষায় থাকলেও সন্ধ্যা ৭টা নাগাদ সভায় আসেন বিজয়। অজ্ঞান হয়ে যান অনেকে। মানুষ সাহায্যের জন্য চিৎকার করছিল। অথচ বিজয় সমস্ত কিছু উপেক্ষা করেন। এরপর পরিস্থিতি নিয়ন্ত্রণের বাইরে চলে গিয়েছে বুঝতে পেরে ওই এলাকা ছেড়ে দ্রুত বেরিয়ে যান।

মুখ্যমন্ত্রী জানিয়েছেন, ঘটনার জন্য যারা দায়ী তাঁদের সবাইকে শাস্তি দেওয়া হবে। এ নিয়ে তদন্ত করতে একটি কমিটি গঠন করেছেন তিনি। অবশ্য পুলিশের তরফে অভিনেতা বিজয়ের (Vijay) উপরেই ঘটনার দায় চাপানো হয়েছে। ইতিমধ্যে এই ঘটনা নিয়ে দায়ের হয়েছে মামলা। শুরু হয়েছে প্রাথমিক তদন্ত। জনরোষ আছড়ে পড়ার আশঙ্কায় বিজয়ের বাড়ির তারপাশে পুলিশ মোতায়েন করা হয়েছে। বাড়ানো হয়েছে নিরাপত্তা।

দেখুন অন্য খবর